**MÓDOSÍTÓ INDÍTVÁNY**

a Képviselő-testület 2018. szeptember 20-i ülésének 4. napirendjéhez

**Tisztelt Képviselő-testület!**

A 2018. szeptember 20-i ülésen 4. napirendi pontként szerepel „**A 4. háziorvosi körzet létrehozásával kapcsolatos rendelet-módosítás és döntések”** című előterjesztés.

Javaslom, hogy az előterjesztés mellékletét képező Pályázati felhívás Pályázati feltételek része egészüljön ki az alábbiakkal:

**„Előnyt jelent, ha a pályázó:**

**- nagykovácsi lakos**

**- szakmai gyakorlati ideje alatt dolgozott Nagykovácsi háziorvosi ellátásában.”**

**Indokolás**

Véleményem szerint egy Nagykovácsi helyismerettel rendelkező, helyben lakó háziorvos magasabb szintű egészségügyi ellátást tud megvalósítani, ezért azonos feltételek mellett indokolt az előnyben részesítése.

Kérem a Tisztelt Képviselő-testületet, hogy fogadja el a módosító javaslatot.

Nagykovácsi, 2018. szeptember 19.

Dr. Klein Katalin s.k.

 képviselő